Pastovus dalyvavimas Švč. Sakramento adoracijoje mažojoje Kristaus Prisikėlimo bažnyčioje, po adoracijos pal. J. Matulaičio litanijos, Gailestingumo vainikėlio ir kitų maldų pravedimas susirinkusiems tikintiesiems mažoje bažnyčioje. (Dalyvaudavo apie 10 - 15 žmonių, jų tarpe buvo ir moksleivių).
Ligonių ir likimo nuskriaustųjų parapijiečių lankymas ir kvietimas melstis, pasitikėti maldos galia, Šventąja Dvasia ir Švč. M. Marijos globa.
Palaimintojo J.Matulaičio metais savarankiškai studijavome literatūrą apie pal. J. Matulaitį.
Pravesti pokalbiai sunkiai vaikščiojantiems parapijiečiams jų namuose, raginant juos priimti Švč. Sakramentą, atlikti išpažintį, norintiems kviečiame kunigą į namus.
Adoravome prie Švč. Sakramento Švč. Sakramento koplyčioje, dalyvavome šv. Mišiose.
Alfa kursų mokslai su ses. vienuolėmis benediktinėmis.
Dalyvavome atlaiduose, piligriminėse kelionėse į Šiluvą, Aušros Vartus, Žemaičių Kalvariją, Krekenavą. Šių kelionių metu buvo platinta religinė literatūra, vesti pokalbiai tikintiesiems ir abejojantiems tikėjimo, maldos galios bei kt. aspektais.
Dalyvavome rekolekcijose Marijampolėje, Girionyse, Jonitų, Marijonų rengiamose paskaitose, o taip pat M. Legiono renginiuose.
Dalyvavome Žemaitijos Marijos legiono šventėje Panų kalne.
Dalyvavome mirusių pagerbimo paminėjime Eigulių kapinėse.
Dalyvavome vizitacijose Gerojo Ganytojo, Lapių Šv. Jono Krikštytojo parapijose.
Aplankyta nemažai problemiškai sergančių ligonių, juos raginant priimti Sakramentus.
Vyko ir šiuo metu vyksta pastovūs pokalbiai su tikėjimo nepraradusiais, tačiau nutolusiais nuo jo. Tokie pokalbiai duoda vaisius - ne vienas iš jų, po daugelio metų, priėjo išpažinties, priėmė sakramentus. Štai keletas pavydžių:
Jauna šeimai pavyko įrodyti, kad vaikams krikštas yra būtinas. Ir jie pakrikštijo savo vaikelius.
Septyniasdešimtmetis, užaugęs tremtyje, krikštytas, nori tikėti į Dievą, bet nežino kaip? Su Dievo palaiminimu viskas įmanoma, nenuleidžiame rankų, tikime, kad pasisieks ir švęsime Pirmos Komunijos šventę.
Devynerių metų mergaitė paprašė ją pagloboti ir pasirūpinti pirmos šv. Komunijos pamokėlėmis, kadangi jos šeima dėl didelio užimtumo, mažai laiko skirdavo dvasiniams dalykams, Bažnyčiai. Praėjus pusei metų mergaitei ir jos tėvams buvo didelė šventė, mergaitė priėmė pirmą Šv. Komuniją, tėvai atliko išpažintį, priėmė Sakramentus.
Marijos legiono narė Anastazija Mitkuvienė